Idrætsefterskolen Lægården bygger på et kristeligt og folkeligt grundlag, og vi giver det kristne budskab videre til vores elever. Derudover fokuserer vi på såvel den enkelte elevs udvikling som det stærke fællesskab gennem bl.a. idrætten. Endelig er vi af den overbevisning, at undervisning og samarbejde er med til at styrke vores elevers faglige indsigt til fordel for både mennesket og samfundet.